ອົງການອະນາໄມໂລກ ບໍ່ໄດ້ຊອກຫາການຖີ້ມໂທດ ແຕ່ສືບສວນ ຫາທີ່ມາຂອງໂຄວິດ-19
 ທີມຜູ່ຊ່ຽວຊານການແພດສາກົນ ກຳລັງເດີນທາງໄປປະເທດຈີນ ເພື່ອຊອກຫາຄວາມເຂົ້າໃຈ ແລະແຫຼ່ງຂອງ  ການຕິດແປດໃນຂັ້ນຕົ້ນ ຢູ່ໃນເຂດໃຈກາງ ຂອງເມືອງວູຫານ ປະເທດຈີນ. 
ພວກເຈົ້າໜ້າທີ່ຂອງອົງການອະນາໄມໂລກ ຫຼື WHO) ກ່າວວ່າ ຄວາມພະຍາຍາມສືບ ສວນຫາທີ່ມາຂອງໄວຣັສໂຄໂຣນາ ບໍ່ແມ່ນວ່າຊອກຫາການ “ຖີ້ມໂທດ ໃສ່ຜູ້ໃດຜູ້ນຶ່ງ” ໃນຂະນະທີ່ອົງການດັ່ງກ່າວສົ່ງທີມຜູ້ຊ່ຽວຊານສາກົນໄປປະເທດ ຈີນ ໃນອາທິດນີ້ ຫົວໜ້າສຸກເສີນອົງການຂອງ WHO ທ່ານໄມຄ໌ ຣາຍອານ (Mike Ryan) ກ່າວຕໍ່ກອງ ປະຊຸມນັກຂ່າວຢູ່ນະຄອນເຈນີວາ (Geneva) ໃນວັນຈັນວານນີ້ວ່າ “ພວກເຮົາຈະຊອກ ຫາບັນດາຄຳຕອບຢູ່ທີ່ນີ້ ທີ່ອາດຈະຮັກສາອະນາຄົດ ບໍ່ແມ່ນ ກ່າວຫາ ແລະຖີ້ມໂທດ ໃສ່ຄົນ ” ທ່ານຣາຍອານ ກ່າວວ່າ ຖ້າຫາກການຖີ້ມໂທດມີຢູ່ “ພວກເຮົາສາມາດຖີ້ມໂທດ ໃສ່ການ ປ່ຽນແປງດິນຟ້າອາກາດ ພວກເຮົາສາມາດຖີ້ມໂທດໃສ່ການຕັດສິນໃຈ ນະໂຍບາຍທີ່ໄດ້ ເຮັດເມື່ອສາມທົດສະວັດກ່ອນ ກ່ຽວກັບການປຸກສ້າງເຮືອນຊານ ໃນທາງທີ່ທຳລາຍປ່າໄມ້ ” ກ່າວໃນຕອນຕົ້ນຢູ່ບ່ອນລາຍງານ ຜູ້ບໍລິຫານທົ່ວໄປຂອງອົງການ WHO ທ່ານ ເທໂດຣສ ອາດານອມ ເກເບຣເຢຊຸສ (Tedros Adhanom Ghebreyesus) ກ່າວວ່າ ທີມເດີນທາງ ໄປປະເທດຈີນເພື່ອຊອກຫາຄວາມເຂົ້າໃຈ ແລະແຫຼ່ງຂອງ ການຕິດແປດໃນຂັ້ນຕົ້ນ ຢູ່ໃນ ເຂດໃຈກາງຂອງເມືອງວູຫານ ຄຳຖະແຫຼງຂອງເຂົາເຈົ້າໄດ້ມີຂຶ້ນຫຼັງຈາກຈີນປະກາດວ່າ ທີມງານຂອງ WHO ຈະເດີນ ທາງໄປເຖິງປະເທດຈີນ ໃນວັນພະຫັດນີ້